钦定古今图书集成/理学汇编/文学典/第150卷 > 《徐师曾文体明辩》 > 《跋北山戆议》前人
## 钦定古今图书集成/理学汇编/文学典/第150卷 > 《徐师曾文体明辩》 > 《跋北山戆议》前人

予自嘉泰三年冬造朝，道淮西，始识邓伯允友龙，慨
然以兴复自任。明年，邓召还，予意开边之议已决，会
明年春正月召试玉堂，乃极陈权奸猾胥、悍帅骄卒，
必取祸辱，宜急于内修，缓于外攘，凡数千言。𠈁胄见
之大怒，徐柟承望风指击之，𠈁胄曰：“得无成其去就
之名乎？”乃止。是时，张伯子、徐文子与地官侍郎王公
皆先后以不合去，大抵皆徐疏也。丁侍郎常任亦能
以条具异论去极于钱伯同之谪上饶，自是莫敢有
言者矣。钱、张、徐、丁之议，则固知之，若北山戆议，则昉
见乎此。呜呼！何其直而畅，辩而不讦也。《诗》曰：“匪用为
教，覆用为虐。”亦足以发千古之一叹云。